
Na osnovu člana 24. Zakona o naučnoistraživačkoj djelatnosti („Službene novine Kantona Sarajevo“, broj 26/16), člana 113. Statuta Univerziteta u Sarajevu br. 01-14-35-1/23 od 26.07.2023. godine i Odluke Vijeća Univerziteta u Sarajevu - Orijentalnog instituta broj: 02-1-44-113/26 od 30.3.2026. godine, Univerzitet u Sarajevu - Orijentalni institut objavljuje

JAVNI KONKURS
ZA IZBOR DIREKTORA UNIVERZITETA U SARAJEVU - ORIJENTALNOG INSTITUTA NA MANDATNI PERIOD 2026-2030. GODINE
 
Direktor Instituta se bira na mandatni period od četiri (4) godine sa mogućnošću još jednog uzastopnog izbora.
Na konkurs se mogu prijaviti kandidati koji su zaposleni na Univerzitetu u Sarajevu – Orijentalnom institutu u trenutku podnošenja prijave u punom radnom vremenu.
Kandidat za direktora mora ispunjavati sljedeće uvjete: 
Opći uvjeti:
1. da je državljanin Bosne i Hercegovine;
2. da nije osuđivan za krivično djelo i da se protiv kandidata ne vodi postupak  za krivično djelo i privredni prijestup nespojiv s funkcijom direktora;
3. da se ne nalazi u situaciji ili odnosu koji predstavlja sukob interesa s Institutom
Posebni uvjeti:
1. da je doktor nauka neke od oblasti kojom se bavi Univerzitet u Sarajevu - Orijentalni institut;
2. da je izabran u naučno zvanje naučnog savjetnika ili višeg naučnog saradnika;
3. da je u radnom odnosu sa punim radnim vremenom na Univerzitetu u Sarajevu – Orijentalnom institutu;
4. da nije član Upravnog odbora Univerziteta;
5. da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa i sindikalnim organizacijama bilo kojeg nivoa
Kandidati su uz prijavu obavezni priložiti:
1. biografiju (CV) sa bibliografijom, datiranu i potpisanu od kandidata;
2. opis naučnog i stručnog rada;
3. program rada za mandatni period, potpisan od strane kandidata (u štampanoj i elektronskoj formi);
4. odluka o posljednjem izboru u naučno zvanje, original ili ovjerena kopija ne starija od šest mjeseci;
5. uvjerenje o državljanstvu, ne starije od šest mjeseci;
6. potvrda o radnom odnosu na Univerzitetu u Sarajevu – Orijentalnom institutu izdata nakon objavljivanja Javnog konkursa u dnevnim novinama, original ili ovjerena kopija;
7. potpisane i ovjerene izjave od nadležne općinske službe kojima kandidat potvrđuje:
a) da nije osuđivan i da se protiv njega ne vodi postupak za krivično djelo i privredni prijestup;
b) da nije član Upravnog odbora Univerziteta;
c) da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa i sindikalnim organizacijama bilo kojeg nivoa;
d) da se ne nalazi u situaciji ili odnosu koji predstavlja sukob interesa sa Institutom.

Kandidat koji bude izabran dužan je dostaviti:
1. Uvjerenje da nije osuđivan za krivično djelo i da se protiv njega ne vodi krivični postupak;
2. Ovjerenu izjavu da se na istog ne odnosi član IX. stav (1) Ustava Bosne i Hercegovine

Tražena dokumentacija se prilaže u originalu ili ovjerenoj fotokopiji kako je naznačeno u ovom tekstu konkursa.


Konkurs ostaje otvoren za prijave 15 (slovima: petnaest) dana od dana objavljivanja.
Prijave se dostavljaju na adresu: Univerzitet u Sarajevu – Orijentalni institut, Zmaja od Bosne 8b, lično ili putem pošte.
Prijave se dostavljaju u zatvorenoj koverti, sa naznakom „Prijava na Konkurs za izbor direktora Univerziteteta u Sarajevu – Orijentalnog instituta– za Komisiju“ (ne otvarati). 
Konkurs se objavljuje u dnevnom listu „Dnevni avaz“ i na web stranicama: Univerziteta u Sarajevu (www.unsa.ba) i Univerziteta u Sarajevu – Orijentalnog instituta (www.ois.unsa.ba).
Nepotpune i neblagovremene prijave neće se uzeti u razmatranje.

